CELEX: 32012D0821
Language: mt
Date: 2012-12-19 00:00:00
Title: 2012/821/UE, Euratom: Deċiżjoni ta’ Implimentazzjoni tal-Kummissjoni tad- 19 ta’ Diċembru 2012 li temenda d-Deċiżjoni 90/177/Euratom, KEE li tawtorizza lill-Belġju biex ma jikkunsidrax ċerti kategoriji ta’ tranżazzjonijiet u biex juża ċerti stimi approssimattivi għall-kalkolu tal-bażi tar-riżorsi proprji tal-VAT (notifikata bid-dokument numru C(2012) 9568)

21.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 352/64
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-19 ta’ Diċembru 2012
   li temenda d-Deċiżjoni 90/177/Euratom, KEE li tawtorizza lill-Belġju biex ma jikkunsidrax ċerti kategoriji ta’ tranżazzjonijiet u biex juża ċerti stimi approssimattivi għall-kalkolu tal-bażi tar-riżorsi proprji tal-VAT
   (notifikata bid-dokument numru C(2012) 9568)
   (It-testi bl-Olandiz u l-Franċiż biss huma awtentiċi)
   (2012/821/UE, Euratom)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta’ Mejju 1989 dwar l-arranġamenti uniformi definittivi għall-ġbir tar-riżorsi proprji li jakkumulaw mit-taxxa tal-valur miżjud (1), u b’mod partikulari l-Artikolu 13 tiegħu,
   Billi:
   
               (1)
            
            
               Skont l-Artikolu 370 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (2), l-Istati Membri li, fl-1 ta’ Jannar 1978, intaxxaw it-tranżazzjonijiet elenkati fl-Anness X, Parti A, jistgħu jibqgħu jintaxxaw dawk it-tranżazzjonijiet; għandu jittieħed kont ta’ dawn it-tranżazzjonijiet biex tkun determinata l-bażi tar-riżorsi tal-VAT;
            
         
               (2)
            
            
               Skont l-Artikolu 371 tad-Direttiva 2006/112/KE, l-Istati Membri li, fl-1 ta’ Jannar 1978, eżentaw it-tranżazzjonijiet elenkati fl-Anness X, Parti B, jistgħu jibqgħu jeżentaw dawk it-tranżazzjonijiet, skont il-kundizzjonijiet li japplikaw fl-Istat Membru kkonċernat f’dik id-data; għandu jittieħed kont ta’ dawn it-tranżazzjonijiet biex tkun determinata l-bażi tar-riżorsi tal-VAT;
            
         
               (3)
            
            
               Mill-1 ta’ Jannar 2011, il-Belġju intaxxa l-forniment tal-art li tmiss ma’ bini mibjugħ suġġett għall-VAT (qabel l-ewwel okkupazzjoni) msemmi fl-Artikolu 12(1)(a) tad-Direttiva 2006/112/KE; l-awtorizzazzjoni li ngħatat f’dan ir-rigward għandha tinqata’ minn dik id-data.
            
         
               (4)
            
            
               Mill-1 ta’ Jannar 2012, il-Belġju ntaxxat il-forniment tas-servizzi tan-nutara u tal-bailiffs; l-awtorizzazzjoni li ngħatat f’dan ir-rigward għandha tinqata’ minn dik id-data.
            
         
               (5)
            
            
               Fil-każ tal-Belġju, il-Kummissjoni, fuq il-bażi tar-Regolament (KEE, Euratom) Nru 1553/89, adottat id-Deċiżjoni 90/177/Euratom, KEE (3) li tawtorizza lill-Belġju, b’effett mill-1989, biex ma jikkunsidrax ċerti kategoriji ta’ tranżazzjonijiet u biex juża ċerti estimi approssimattivi għall-kalkolu tal-bażi tar-riżorsi proprji tal-VAT.
            
         
               (6)
            
            
               Il-Kummissjoni stiednet lill-Belġju biex jivverifika jekk dawk l-awtorizzazzjonijiet li ngħataw lill-Belġju bla ebda limitazzjoni fiż-żmien, kienx għad hemm bżonnhom u biex dan jikkonfermawh lill-Kummissjoni; Il-Belġju kkonferma li l-ambitu taż-żewġ awtorizzazzjonijiet kellu jiġi emendat.
            
         
               (7)
            
            
               Il-miżuri previsti f’din id-Deċiżjoni huma konformi mal-opinjoni tal-Kumitat Konsultattiv dwar ir-Riżorsi Proprji,
            
         ADOTTAT DIN ID-DEĊIŻJONI:
   Artikolu 1
   L-Artikolu 2 tad-Deċiżjoni 90/177/Euratom, KEE tkun emendata kif ġej:
   
               (1)
            
            
               Il-punt 2 jinbidel b’dan li ġej:
               
                           “2.
                        
                        
                           Is-Servizzi fornuti mill-avukati sakemm dawn ma jkunux servizzi speċifikati fl-Anness B tat-Tieni Direttiva 67/228/KEE (Anness F, ex punt 2);”
                        
                     
         
               (2)
            
            
               Il-punt 4 jinbidel b’dan li ġej:
               
                           “4.
                        
                        
                           Il-forniment ta’ art tal-bini deskritt fl-Artikolu 4(3) tas-Sitt Direttiva 77/388/KEE (Anness F, ex punt 16).”
                        
                     
         Artikolu 2
   Din id-Deċiżjoni hija indirizzata lir-Renju tal-Belġju.
   
      Magħmul fi Brussell, id-19 ta’ Diċembru 2012.
      
         
            Għall-Kummissjoni
         
         Janusz LEWANDOWSKI
         
            Membru tal-Kummissjoni
         
      
   
   
      (1)  ĠU L 155, 7.6.1989, p. 9.
   
      (2)  ĠU L 347, 11.12.2006, p. 1.
   
      (3)  ĠU L 99, 19.4.1990, p. 24.